stanford-oval/wikipedia huggingface dataset:
Type 96
הנדסה מבנה ומאפיינים > מיגון > מיגון פאסיבי

המיגון הפאסיבי של הטנק הוא שריון מרוכב משופע, עם דגש על צריח הטנק וחזית הטנק, דבר המגביר את המיגון. לטנק גם מיגון בגג הטנק, מקום שבדרך כלל חסר מיגון מספק. המיגון עצמו הוא מודולרי, דבר המאפשר להחליף את החלק הפגוע בקלות בשדה הקרב. בהתאם לדוקטרינת השריון של הגוש המזרחי, צללית הטנק נמוכה במטרה להקטין את חתימת הטנק בשדה הקרב. בשל כך, הטנק נמוך באופן יחסי לטנקים מקבילים, כמו הלאופרד 2 (שגבוה בעשרות סנטימטרים). צללית נמוכה זו היא מרכיב נוסף המגדיל את שרידותו של הטנק בשדה הקרב. עם זאת, המיגון אינו חף מחסרונות. לדוגמה, הטנק חסר פלטות בזוקה, דבר המתיר את מזקו"ם הטנק פגיע, בשל העובדה כי הוא חסר מיגון בסיסי.
הטנק צויד בעוד מספר אמצעים במטרה להגביר את מיגונו. בין היתר, הוא צויד במדוכות עשן בצדי הצריח, למטרות מיסוך והטעייה של נזק מונחה לייזר ומערכות בקרת אש של טנקי אויב, בנוסף, לטנק מערכת המגנה על הצוות מפני איומי אב"כ (אטומי ביולוגי כימי) ומערכת כיבוי אש המופעלת באופן אוטומטי.
הנדסה מבנה ומאפיינים > מיגון > מיגון ריאקטיבי ומערכת הגנה אקטיבית

מספר חלקים בטנק צוידו בשריון ריאקטיבי, במטרה להעניק לטנק שכבת הגנה נוספת מפני איומי נ"ט (רקטות נגד טנקים וטילים נגד טנקים) המבוססים על מטען חלול. כל הטנקים צוידו בשריון ריאקטיבי בחלק האחורי של הצריח וחלק מהטנקים צוידו בשריון ריאקטיבי גם בחזית הטנק. למעשה, שריון ריאקטיבי מתפוצץ במרחק קצר מהטנק בעת פגיעת חימוש בטנק, ומשמיד את האיום. אולם, במשך השנים פותחו אמצעי נ"ט ופגזי טנקים עם ראש קרב טנדם (דו שלבי) היכול לחדור את השריון הריאקטיבי והפאסיבי.
בדומה לטנק הT-90 הרוסי, גם ה-Type 96 צויד גם במערכת ההגנה האקטיבית הרוסית שטורה (ברוסית: Штора, "וילון") מערכת זו היא מערכת הגנה אקטיבית "רכה" המיועדת לשיבוש אופטרוני של טילים נגד טנקים מתבייתי כתם לייזר או רוכבי כתם לייזר, וגם את מערכות האופטיקה תצפית של טנקים עוינים (כולל צייני לייזר לנשק מונחה) ומחשבי בקרת האש של האויב. המערכת פועלת באופן אוטומטי ללא תלות במערכת בקרת האש של הטנק.
הנדסה מבנה ומאפיינים > חימוש ובקרת אש > חימוש

החימוש העיקרי של הטנק הוא תותח חלק קדח בקוטר של 125 מ"מ, החמוש בסוגים של פגזים למטרות מגוונות. טווח הירי המקסימלי של התותח עומד על 4 ק"מ והוא מגיע לקצב אש של 6–8 פגזים בדקה הודות למערכת הטעינה האוטומטית. התותח מיוצב ומכוונן על ידי שני צירים באופן אוטומטי על ידי מערכת בקרת האש של הטנק. לתותח יכולת לפגוע במטרות רכב קרבי משוריין נעות ונייחות, הן שהטנק נמצא בתנועה והן שהטנק נמצא בעמדת ירי.
מלבד יכולת התותח לירי של פגזים סטנדרטיים מסוגים שונים, התותח מותאם לירי של פגזים מתקדמים בעלי הנחיית לייזר. אלו הם למעשה פגזים מונחי מטרה, אבל אינם טילים מונחים נגד טנקים. ובדומה לטנקים רבים מהגוש המזרחי, התותח מותאם לירי של טילים מונחים נגד טנקים מקנה התותח, והטנק חמוש בטילי 9M119 ריפלקס מתוצרת רוסיה.
לטנק חימוש משני סטנדרטי הכולל מקלע מקביל 7.62 מ"מ, מקלע כבד 12.7 מ"מ (0.5 אינץ') לירי כנגד כלי טיס וכן מדוכות עשן (כחלק ממערכת המיגון).
הנדסה מבנה ומאפיינים > חימוש ובקרת אש > חימוש > הטען האוטומטי

לטנק מערכת טעינה אוטומטית הדומה למערכת הטעינה האוטומטית המותקנת בטנק ה-T-90 הרוסי. המערכת למעשה מבוססת על מערכת הטעינה האוטומטית שראשיתה בטנק ה-T-72 והיא עברה שדרוגים. המערכת חוסכת את הצורך בטען ומקטינה את צוות הטנק לשלושה אנשים, ובנוסף, מאפשרת קצב אש מהיר של 6–8 פגזים בדקה. בסך הכל הטנק חמוש בכ-40 פגזים מסוגים שונים (כולל טילים נגד טנקים).
במקרה זה תקלה או כשל במערכת, יש למפקד הטנק יכולת לטעון את התותח באופו ידני על ידי פגזים הנמצאים לצידו. עם זאת, המערכת מסובכת ומסורבלת באופן יחסי ולא פשוט לאנשי הצוות לגשת אל מערכת הטעינה האוטומטית באופן עצמאי במטרה לתקן את התקלה.
הנדסה מבנה ומאפיינים > חימוש ובקרת אש > בקרת אש

בהתאם לדרישות הצבא הסיני כי הטנק יוכל להתמודד אל מול טנקי מערכה מערביים מודרניים, נדרש ה-Type 96 למערכת בקרת אש מתקדמת. ואכן, לType 96 מערכת בקרת אש מודרנית ומתקדמת ומשוכללת. המערכת משלבת מערכת דימות תרמי, מחשב בליסטי, מד טווח לייזר ומערכת לזיהוי עמית-טורף. יתר על כן, הטנק מצויד במערכת קשר המקשרת בין הטנק לטנקים נוספים ולגורמים אחרים בצבא, דבר המאפשר שיתוף של מידע טקטי בין מפקדים.
המערכת יכולה לעקוב ולנעול באופן עצמאי על מטרות נייחות ומטרות בתנועה, ובין היתר, גם על מסוקים מנמיכי טוס. כמו כן, לתותחן כוונת משוכללת הכוללת מערכות אופטיקה ותצפית המאפשרות ראייה גם ביום וגם ראייה במהלך הלילה. כמו כן, לתותחן מד טווח לייזר ומערכת דימות תרמי. מערכת בקרת האש אוספת את הנתונים המתקבלים משלל האמצעים ומעבדת את הנתונים במטרה לאפשר לתותח דיוק מקסימלי בעת הירי.
רכיבים אלו מאפשרים לטנק יכולת דיוק ופגיעה גבוהות. תותח הטנק, המיוצב על ידי שני צירים ומכוונן באופן אוטומטי על ידי מערכת בקרת האש, מאפשר להשיג אחוזי פגיעה ודיוק גבוהים במיוחד בירי כנגד מטרות נעות ונייחות, בדגש על מטרות רכב קרבי משוריין כאשר הטנק בתנועה, כבר בירי של הפגז הראשון.
דגמים > Type 96B

גרסה זו נצפתה לראשונה ביולי 2016. דגם זה מצויד במנוע משופר בעל קירור מים בהספק של 1,200 כוחות סוס וגם מיגון הטנק שופר ועובה בנקודות חולשה בטנק. בנוסף למערכת מיזוג, שודרגו בטנק גם מערכות התקשורת והמחשוב, דבר המאפשר למפקד הטנק תקשורת טובה יותר עם גורמים נוספים בצבא. הטנק כולל גם מזקו"ם משודרג המאפשר עבירות גבוהה יותר.
דגמים > VT-2

גרסה זו היא הגרסה הסינית לטנק אל חאליד המבוסס על ה-Type 96. גרסה זו פותחה בשיתוף פעולה בין סין לפקיסטן. זוהי גרסת הייצוא של ה-Type 96 (להוציא את סודאן שרכשה טנקי Type 96A).
מפעילים > Type 96

הרפובליקה העממית של סין צבא השחרור העממי - הצבא הסיני מפעיל כ-2,000 טנקים מדגם זה, והם מהווים את עמוד השדרה של חיל השריון הסיני.
סודאן צבא דרום סודאן - צבא דרום סודאן מפעיל 200 טנקים מסוג זה
מפעילים > VT-2

מרוקו צבא מרוקו - הצבא המרוקאי מפעיל החל משנת 2011 54 טנקים ו-96 טנקים נוספים הוזמנו.
סרי לנקה צבא סרי לנקה - הצבא של סרי לנקה מפעיל מספר מצומצם של 22 טנקים.
בנגלדש צבא בנגלדש - צבא בנגלדש מפעיל כ-44 טנקים בשירות פעיל.
ראו גם

Type 99 (טנק סיני)
ארג'ון סימן 2
T-90
T-84 Oplot-M
הערות שוליים

↑  הטנקים בהם היה מצויד צבא עיראק היו מגרסאות ייצוא משונמכות
↑  ZTZ96 Type 96 Main battle tank באתר armyrecognition
↑  ניתן לראות בבירור את מודולי המיגון הריאקטיבי בתמונות כאן
↑  China's Norinco develops new Type 96 MBT variant באתר IHS Jane's 360
↑  Type-96B seen as pillar of nation's tank force באתר China.org.cn
↑  מידע על אספקת הטנקים לסודאן (בסינית)
| טנק |
| --- | --- | --- |
| ערכי משנה | היסטוריה של הטנקים • מבנה הטנק • סוגי טנקים • דגמי טנקים עיקריים (לפי ארצות) |  |
| מיגון הטנק | שריון פסיבי • שריון מרוכב • שריון ריאקטיבי • מערכת הגנה אקטיבית לטנקים • מדוכות עשן |  |
| ראו גם | לוחמת שריון • חיל שריון • רכב קרבי משוריין  • טנקים בשירות צה"ל • חיל השריון הישראלי |  |
| נגד טנקים | נגד טנקים • רקטה נגד טנקים • טיל נגד טנקים • תעלת נ"ט • בזנ"ט • מטען גחון |  |
דגמים נבחרים • טנקי מערכה מודרניים
ניתן לראות בבירור את מודלי המיגון הריאקטיבי המותקנים של הצריח.
מפת מפעילי ה-Type 96 (ללא גרסת הייצוא) בכחול
נועה מלכה

נועה מלכה (נולדה ב-2003) היא שחקנית כדורשער וספורטאית פאראלימפית ישראלית.
מלכה נולדה עם לבקנות וסובלת מלקות ראייה מולדת. מלכה גדלה בחיפה בשכונת קריית אליהו ובסיום הלימודים בתיכון עירוני א' התנדבה במשך שנתיים לשירות לאומי במחלקה האונקולוגית במרכז הרפואי תל אביב ע"ש סוראסקי.
מתאמנת בכדורשער במסגרת בית הלוחם בתל אביב וצורפה אל נבחרת ישראל בכדורשער נשים, איתה השתתפה במשחקים הפאראלימפיים טוקיו (2020).
בשנת 2022 השתתפה עם הנבחרת באליפות העולם שנערכה בפורטוגל ובה הבקיעה גול ראשון בתחרות עולמית. באליפות העולם זכו במדליית ארד ומוקדם יותר באותה שנה זכתה הנבחרת במדליית זהב בטורניר נבחרות עולם שנערך בגרמניה. במסגרת נבחרת הצעירות מלכה הייתה שותפה גם לזכייה במדליית כסף באליפות אירופה לנוער עד גיל 19 לשנת 2022.
הערות שוליים

↑  יניב טוכמן‏, כל אחד והסיפור שלו: הכירו את המשלחת הפראלימפית לטוקיו, באתר וואלה, 17 באוגוסט 2021
↑  כדורשער: ישראל פתחה את אליפות העולם עם ניצחונות על מצרים ובריטניה
|  משלחת ישראל למשחקים הפאראלימפיים טוקיו (2020)  |
| --- | --- | --- |
|  אתלטיקה | אלכסנדר אלכסיינקו |  |
|  בדמינטון | נינה גורודצקי |  |
|  בוצ'ה | נדב לוי |  |
|  הרמת כוח | פולינה כצמן |  |
|  חתירה | שמוליק דניאל •  מורן סמואל • רביעייה מעורבת (סימונה גורן, ברק חצור, מיכל פיינבלט, אחיה קליין וההגאית מרלנה מילר) |  |
|  טניס | אדם ברדיצ'בסקי • שרגא ויינברג • יוסי סעדון • גיא ששון |  |
|  טניס שולחן | קרולין טביב |  |
|  ירי תחרותי | יוליה צ'רנוי • דורון שזירי |  |
|  כדורשער | נבחרת ישראל (נשים) (רוני אוחיון, ליהיא בן-דוד, גל חמרני (קפטן), אורי מזרחי, אלהאם מחאמיד רוזין, נועה מלכה) |  |
|  קיאק | פסקל ברקוביץ |  |
|  שחייה | יוליה גורדיצ'וק • ורוניקה גירנקו •  עמי דדאון • אראל הלוי • בשאר חלבי • אריאל מליאר •  מארק מליאר •  איאד שלבי |  |
|  משלחת ישראל למשחקים הפאראלימפיים פריז (2024)  |
| --- | --- | --- |
|  אופני יד | עמית חסדאי |  |
|  בדמינטון | נינה גורודצקי • אמיר לוי |  |
|  בוצ'יה | נדב לוי |  |
|  חתירה | שמוליק דניאל •  מורן סמואל •  חתירה זוגית (שחר מילפלדר וסאלח שאהין) |  |
|  טאקוונדו |  אסף יסעור • עדנאן מילאד |  |
|  טניס | אדם ברדיצ'בסקי • מעיין זיקרי • סרגיי ליסוב •  גיא ששון |  |
|  ירי תחרותי | יוליה צ'רנוי |  |
|  כדורשער |  נבחרת ישראל (נשים) (רוני אוחיון, ליהיא בן-דוד, גל חמרני, אורי מזרחי, אלהאם מחאמיד רוזין, נועה מלכה) |  |
|  קאנו/קיאקים | טליה אילת (קיאק) • אירן שפיר (קאנו) |  |
|  שחייה | ורוניקה גירנקו •  עמי דדאון • אריאל מליאר •  מארק מליאר |  |
רשף חן

רשף ארי חן (נולד בחיפה ב-28 במאי 1968) הוא איש ציבור שכיהן כחבר הכנסת בכנסת ה-16 מטעם סיעת "שינוי" ולאחר מכן מטעם סיעת "חץ". לאחר מכן כיהן כיועץ המשפטי של עיריית חיפה.
ביוגרפיה

חן הוא בוגר בית הספר הריאלי. לאחר לימודי משפטים באנגליה קיבל רישיון לעריכת דין בישראל בשנת 1994, ועסק מספר שנים בעריכת דין בחיפה. חן הוא בעל תואר שני במינהל עסקים מאוניברסיטת חיפה.
במקביל עסק בפעילות ציבורית במסגרת מפלגת שינוי בחיפה ושימש כיו"ר הסניף המקומי. כאשר נבחרה יהודית נאות לכנסת ה-15 החליף אותה כחבר במועצת העיר חיפה ושימש יו"ר ועדת הביקורת העירונית.
בבחירות לכנסת ה-16 נבחר חן לכנסת, והיה יושב ראש סיעת "שינוי" בכנסת. בנוסף שימש כחבר בוועדות הכנסת: ועדת חוקה, חוק ומשפט, ועדת הכנסת, והוועדה לקידום מעמד האישה.
כח"כ פעל חן בקידום והשלמת חקיקת חוק תובענות ייצוגיות, תשס"ו-2006. חן הגיש את הצעת החוק הפרטית שלימים התגלגלה לחוק (תוך שימוש נרחב בטיוטת הצ"ח ממשלתית) ובהמשך שימש כיו"ר ועדת המשנה של ועדת חוק חוקה ומשפט, אשר השלימה את חקיקת החוק בשלהי הכנסת ה-16.
מספר חודשים לפני הבחירות לכנסת ה-17, ובטרם הפילוג שחל ב"שינוי", הודיע חן על כי לא יתמודד לכנסת הבאה, וזאת מרצון להקדיש זמן רב יותר למשפחתו.
לאחר הפילוג בסיעת "שינוי" הודיע על תמיכתו בחץ והוצב במקום ה-60 ברשימה לאות כבוד.
עו"ד חן שימש כיועץ המשפטי של עיריית חיפה מנובמבר 2007 עד דצמבר 2016, אז התפטר.
לאחר סיום תפקידו בעירייה נבחר עו"ד חן ב-2017 לשמש כנציג עיריית חיפה ויו"ר איגוד ערים מפרץ חיפה להגנת הסביבה, תפקיד אותו מילא כשנה וחצי.
כיום עו"ד רשף חן הוא הבעלים והמנהל של משרד עורכי דין העוסק בעיקר בדיני רשויות מקומיות ותכנון ובניה.
חיים אישיים

חן הוא תושב חיפה ומתגורר בכרמל מערבי, נשוי ואב לשלושה ילדים.
הערות שוליים

↑  ישראל כהן, ‏היועץ המשפטי של יהב, עו"ד רשף חן - עוזב, באתר כיכר השבת, 7 בספטמבר 2016
קליקלס

| --- | --- |
 לידה:  המאה ה־5 לפנה״ס אתונה, אתונה העתיקה 
 מדינה:  אתונה העתיקה 
 
הציור אסכולת אתונה  של רפאל
קליקלס (ביוונית: Καλλικλῆς; שנת 484 לפני הספירה – סוף המאה החמישית לפני הספירה) נחשב לפילוסוף פוליטי אתונאי קדום. הוא אחד המשתתפים הבולטים בדיאלוג האפלטוני גורגיאס, שם הוא מציג את עצמו כתומך נלהב ומובהק של גישת הריאליזם הקלאסי.  מבחינת התרחשותה של העלילה בדיאלוג, תפקידו של גורגיאס הוא לספק טיעונים נגדיים לרעיונות הפילוסופיים של אפלטון (מפיו של סוקרטס )שמופיעים בדיאלוג. היעדר מקורות עכשוויים חיצוניים על תולדות חייו של קליקלס מלבד השתתפותו כאחד המתדיינים בדיאלוג גורגיאס יכולים להעלות את הסברה שקליקלס הוא דמות פקטיבית שהמציא אפלטון לצורך כתיבת הדיאלוג. הצעה ברוח זו טוענת כי ייתכן שקליקלס הומצא על ידי אפלטון כדמות שהוא עצמו יכול היה להיות אלמלא פגש את סוקרטס. הדעות בהן מחזיק קליקלס יכולות להחשב לאנטיתיזה לדעות בהן האמין סוקרטס.
קליקלס מתואר כתלמידו הצעיר של המורה הסופיסט. גורגיאס. בדיאלוג על שמו- של מורהו תומך קליקלס בקיומו של משטר אוליגרכי. הוא קובע שבאופן טבעי האנשים החזקים בחברה אמורים לשלוט על החלשים מהם. בהמשך לכך, קליקלס טוען שאין זה הוגן שהחלשים בחברה יתנגדו לדיכוי של החזקים,על ידי קביעתם של חוקים להגבלת הכוח. של החזקים. לטענתו, המוסדות החברתיים והקודים המוסריים שרווחים בחברה בזמנו לא נקבעו על ידי אלים אלא על ידי בני אדם. המוסדות החברתיים והקודיים המוסריים משקפים את האינטרסים של בני האדם, שנמצאים ברובם בצד החלש. קליקלס מביע בנוסף לכך דעות שתומכות בנהנתתנות וטוען כי זוהי דרך החיים הנכונה בה צריך לחיות הצד החזק בחברה.
למרות המקורות הדלים על הגותו של קליקלס ועל חייו, ניתן לראות בקליקלס את מבשרם של פילוסופים פוליטיים מודרניים, ובכללם ניקולו מקיאוולי ופרידריך ניטשה (אם כי ניטשה איננו מביא שום ציטוט ישיר של קליקלס ביצירתו).
קליקליס ודעותיו בדיאלוג בגורגיאס של אפלטון

קליקלס מציג טיעון אנטי מוסרי בדיאלוג גורגיאס של אפלטון. הטיעון מורכב מארבעה חלקים: ביקורת על צדק המוסרי המקובל בחברה; תיאור חיובי של הצדק הטבעי; תפיסה משלו לגבי המידות הטובות; ותפיסה הדוניסטית של הטוב. בסעיף הראשון של הטיעון תומך קליקלס בשלטון החזקים של החלשים. הוא מבקר את החלשים על כך שהם מנסים לערער את שלטונם של החזקים עליהם. בהמשך לכך הוא רואה בשיטת המשטר הדמוקרטית את "עריצות רבים על הפרטים יוצאי הדופן או המיוחדים". קליקס מדגיש כי על האזרחים להתיר ליחידים החזקים והמיוחדים להיות השליטים.. טיעון זה מתקשר לסעיף השני בטיעונו של קליקלס. קליקלס טוען כי "אבל הטבע עצמו, דומני מגלה שמן הצדק הוא שיגדל חלק הנעלה משל הגרוע ממנו, וחלקו של רב הכח משל חסר הכח."
מערכת היחסים שמתפתחת בדיאלוג בין קליקלס לסוקרטס מובילה את סוקרטס לבקש מקליקלס להגדיר מה הופך אנשים מסוימים להיות "נעלים" על אנשים אחרים. זהו הסעיף השלישי בטיעונו של קליקלס. קליקלס קובע כי הדמויות הנעלות הללו חייבות להיות בעלות תבונה, שמבינות כיצד יש לנהל את מדינה באופן הראוי ביותר, וכן להיות בעלות אומץ רב. הוא קובע שלאותן דמויות נעלות אין צורך במידות של צדק או מתינות, כיוון שהן אינן מידות חשובות כמו האומץ והתבונה.
בסופו של הדיאלוג בין סוקרטס לקליקלס סוקרטס לוחץ עליו לומר מדוע האנשים "הנעלים" האלה ראויים לקבל יותר כבוד מאנשים אחרים, ובאיזה אופן יש לתת להם כבוד רב יותר מאשר אנשים אחרים. האם יש לתת להם מזון רב יותר או קרקעות רבות יותר? קליקלס דוחה את רעיונותיו של סוקרטס על כך שישנם אנשים שראוי לתת להם משאבים רבים יותר. במהלך הדיאלוג נראה שהוא מתקשה להגדיר במדויק אילו הטבוות מגיעות לאותם אנשים. יחד עם זאת, לכל אורך הדיאלוג הוא חושב שיש להעניק יחס מכבד יותר כלפי האנשים שנחשבים לנעליים יותר
הערות שוליים

↑  Charles L. Griswold. "Plato on Rhetoric and Poetry". Stanford Encyclopedia of Philosophy.
1 2 3 4 5 6 7 8  Barney, Rachel (2017),  Zalta, Edward N. (ed.), "Callicles and Thrasymachus", The Stanford Encyclopedia of Philosophy (Fall 2017 ed.), Metaphysics Research Lab, Stanford University, נבדק ב-2023-02-18
↑  George B. Kerferd, Hellmut Flashar: Kallikles aus Acharnai, in: Hellmut Flashar (ed.): Grundriss der Geschichte der Philosophie. Die Philosophie der Antike, Band 2/1, Schwabe, Basel 1998, p. 85f.
1 2  Urstad, Kristian (2010). "Nietzsche and Callicles on Happiness, Pleasure, and Power". Kritike. 4 (2): 133–141.
↑  כתבי אפלטון תרגם מיוונית יוסף ג' ליבס. כרך א גורגיאס (תל אביב :שוקן ,1955) עמ' 332
1 2  כתבי אפלטון תרגם מיוונית יוסף ג' ליבס. כרך א גורגיאס (תל אביב :שוקן ,1955) עמ' 341
| --- | --- |
בקרת זהויות :  PLWABN: 9810558518605606  GND: 102383715  ISNI: 0000 0000 0376 9895  VIAF: 57001360   WorldCat (עם VIAF): 57001360
ז'קט

גבר במקטורן
מרתה לואיז, נסיכת נורווגיה לבושה ז'קט בלייזר ורוד במופע רשמי, 2009
ז'קט או מִקְטורֶן הוא פריט לבוש נפוץ. סוגי ז'קט שונים משמשים הן כלבוש רשמי, הן כלבוש מהודר והן כלבוש לצורכי עבודה. לובשים את הז'קט על פלג הגוף העליון, ושרווליו ארוכים בדרך כלל. הז'קט הוא פריט לבוש צמוד יחסית לגוף ומחמם פחות מאשר מעיל. נשים נוהגות לעיתים ללבוש אותו עם חצאית במקום מכנסיים.
מקור השם

השם "מקטורן" מופיע בלטינית בהגיית: אמיקטורום amictorum בהוראת: פריט-לבוש.  לפי אחת הסברות, מקורו של השם "ז'קט" בצרפתית עתיקה: jaquette, הקטנה של המילה jaque, סוג של טוניקה קצרה. מקור מילה זו הוא, ככל הנראה, בשם הפרטי הנפוץ Jacques, ששימש כשם גנרי לאיכר הצרפתי. אטימולוגיה זו היא הבסיס לתרגום המילה ז'קט לעברית כ"יעקובית".
לפי סברה אחרת, מקורו בספרדית עתיקה: jaco, "שריון", ובצרפתית של ימי הביניים היה jaque de mailles כינוי למעיל קצר.
היסטוריה

בעיתון הנשים Corriere delle Dame באפריל 1857 בישרו על הופעתו של המקטורן (גרסה מוקטנת של מעיל הבוקר), בגד שיהפוך לחלק חשוב מהתלבושות הגברית והנשית מכאן והלאה.
ז'קטי נשים

הז'קט היה בעיקר בגד לגברים, אבל בסביבות המאה ה-18 התחילו נשים שרכבו על סוסים ללבוש בגדים יותר צמודים לגוף, ובהם הז'קט. בשנות ה-80 של המאה ה-19 נשים החלו ללבוש בגדים שקל יותר להתנועע בהם, ובהם ז'קטים, לרוב עם וחצאית ישרה ויחסית הדוקה לגוף. גם בתחילת המאה ה-20 נשים בדרך כלל לבשו את הז'קט עם חצאית. באמצע שנות ה-60 של המאה ה-20 נשים לרוב לבשו חצאיות עם ז'קטים, אך גם מכנסיים גם היו מקובלים. בתחילת המאה ה-21 נשים החלו ללבוש ז'קטים בעיקר עם מכנסיים, כסממן של כוח ושאיפה לשוויון בשוק העבודה. מדינאיות כגון אנגלה מרקל והילרי קלינטון לבשו ז'קטים בגזרה קצת יותר מעודנת מזו של הגברים וצבועים ביותר צבעים, ולאו דווקא בשחור, אפור או כחול, הנלבשים עד היום על ידי גברים. צורת החיתוך – ז'קטי נשים בדרך כלל מעוצבים ככה שידגישו את המותן והירכיים, בעוד ז'קטי גברים ישרים יותר, ורחבים בכתפיים.
ההבדלים העיקריים בין ז'קטי גברים לז'קטי נשים:
כפתורים – ז'קטי נשים נפתחים בשמאל לעומת ימין בז'קטי גברים.
בד – ז'קטי נשים מדי פעם נתפרים מבדים עדינים כמו משי. בעוד שז'קטי גברים נתפרים בדרך כלל מבדים גסים יותר.
אביזרים – ז'קטי נשים כוללים לעיתים קרובות אביזרים נשיים כמו קישוטי נוצות וכדומה.
סוגי ז'קטים > קרקו

הקרקו (באנגלית: Caraco) הוא ז'קט המיועד לנשים, אשר היה נפוץ בעיקר במאות ה-18 וה-19.
אורך הקרקו הוא לרוב עד הירך, הוא פתוח בחלקו הקדמי ובעל שרוולים צמודים באורך שלושה רבעים או שרוולים ארוכים.
סוגי ז'קטים > בלייזר

הבלייזר (באנגלית: Blazer) מזכיר את הז'קט המהווה חלק מחליפה, אך הוא ספורטיבי יותר, יש לו בדרך כלל כפתורי מתכת, והוא נתפר מבד עמיד.
הוא משמש לעיתים קרובות כחלק מן התלבושת האחידה בבתי ספר ובמוסדות נוספים.
סוגי ז'קטים > ג'רקין

הג'רקין (באנגלית: Jerkin) הוא ז'קט הדוק לפלג הגוף העליון אשר מתאים בעיקר לגברים. בדרך כלל הוא חסר שרוולים ונעשה מעור בצבעים בהירים.
הג'רקין היה נפוץ בקרב גברים במאות ה-16 וה-17. מקור השם "ג'רקין" במילה ההולנדית Jurk, שפירושה "שמלה".
מרטין פובישר לובש ג'רקין (ציור משנת 1570 לערך)
מוזיקאי לובש ג'רקין, 1632
סוגי ז'קטים > ז'קט ג'ינס

ז'קט העשוי מבד דנים או מג'ינס. הומצא גם הוא על ידי לוי-שטראוס מהיצרנים הראשיים של בגדי הג'ינס. מוצר זה היה בשימוש הצבא האמריקאי.
סוגי ז'קטים > ז'קט עור

ז'קט העשוי מעור של בעל חיים. על פי רוב צבוע בצבע שחור או חום. המוצר הפך ללבוש יוניסקס ולבגד אייקוני, ונמצא בשימוש צבאות רבים, בתוכם גם חיל האוויר הישראלי.
סוגי ז'קטים > ז'קט בומבר

ז'קט שמקורו בלבוש טייסי חיל האוויר האמריקאי והפך לאופנתי בשנות ה-70.
הערות שוליים

↑  Tom Greatrex, History of the Jacket, Love To Know (באנגלית)
1 2  Hollander Anne, Sex and suits, New York: Kodansa International, 1995, עמ' 63, 67-69, 109-15
↑  Jane Ashelford, Tyranny of Fashion 1850-1914, The Art of Dress, 1996, Great Britain: The National Trust, 1996, עמ' 236-7, ISBN 0-8109-6317-5. (באנגלית)
↑  The History of Women’s Suits, ‏2023
| --- | --- |
בקרת זהויות :  NLI: 987007566271705171  LCCN: sh96009373 
ליביה ריבאס, מזכירת האספה הלאומית של אקוודור עוטה ז'קט בעת נאום פומבי, 2015
בובת ראווה לובשת את ז'קט הקרקו
חן מזרחי (יוטיוברית)

| --- | --- |

חן מזרחי, 2024
 לידה:  1 ביולי 1984 (בת 40) א' בתמוז ה'תשמ"ד קריית גת
 מדינה:  ישראל ישראל
 השכלה:  האוניברסיטה העברית בירושלים
 עיסוק:  יוטיוברית ובשלנית
חן מזרחי (נולדה ב-1 ביולי 1984 א' בתמוז ה'תשמ"ד) הידועה בשם ערוץ היוטיוב שלה "חן במטבח", היא יוטיוברית, בשלנית, אושיית רשת ומתכונאית מעולם האוכל הישראלי.
ביוגרפיה

חן מזרחי נולדה וגדלה בקריית גת. אביה אליאס היה מנהל תפעול בחברת בגיר, ואמה מגי נולדה בישראל והייתה מחנכת ומורה בבי"ס הממלכתי ע"ש אפרים בן דוד בקריית גת.
חן למדה בבית ספר תיכון חדש ע"ש רבין בקריית גת, בנובמבר 2002 התגייסה לצה"ל ושירתה כמפעילת מערכות ירי מוטסת בחיל האוויר. למדה תואר ראשון באוניברסיטה העברית בירושלים.
ביוגרפיה > קריירה

בשנת 2010 החלה לעבוד בחברת טבע ברישום תרופות מול ה-FDA האמריקאי. בשנת 2015 עזבה והחלה לעסוק בתחום הבישול. בשנת 2016 הקימה את המותג "הקובבות של חן", מכירה של קובה ביתי שהכינה בביתה שהפך להצלחה תוך שנה.
ב-2017 פתחה בלוג אוכל בשם "חן במטבח" בו היא מדגימה הכנת אוכל באמצעות סרטונים, ב-2022 הוציאה לאור בהוצאה עצמית את ספר המתכונים הראשון שלה - "שבת עם חן" מתכונים ביתיים לכל סוף שבוע. הספר הפך רב-מכר עם מכירות של מעל 10,000 עותקים. באותה השנה הפיקה עבור קרן משפחת רודרמן 3 סרטוני מתכונים של אוכל יהודי אמריקאי לקידום הסדרה "הפודי היהודי" עם אורי לייזרוביץ'.
בשנת 2023 הפיקה פרקים מלאים לערוץ האוכל החיים הטובים, בהם ספישל מתכונים איטלקיים וספישל מתכונים ללא גלוטן. באותה שנה גם הצטרפה לנבחרת הבלוגריות של מגזין שף מבית לאישה, בו היא כותבת מתכונים מדי חודש. בשנת 2024 השתתפה לרגל יום השואה בפרויקט של יוטיוב ישראל שנקרא זוכרים יחד ב-YouTube, במסגרתו אירחה ניצולי שואה המספרים את סיפורם, והתיעוד עולה לרשת.
חן פעילה ברשתות החברתיות ולה מעל 500,000 עוקבים בכל הרשתות החברתיות.
חיים אישיים

חן נשואה לאסף שאחראי גם על צילום ועריכת הסרטונים העולים בערוץ. הם מתגוררים במושב מבוא ביתר ולהם ארבעה ילדים.
הערות שוליים

↑  תוכניות חן במטבח, באתר החיים הטובים
ג'וני אייזקסון

ג'ון הארדי אייזקסון (באנגלית: John Hardy Isakson;‏ 28 בדצמבר 1944 – 19 בדצמבר 2021) היה פוליטיקאי אמריקאי שכיהן כמייצגה של מדינת ג'ורג'יה בסנאט של ארצות הברית. לפני כן, היה חבר בית הנבחרים של ארצות הברית מטעם המחוז השישי של ג'ורג'יה.
נולד באטלנטה, שירת במשמר הלאומי של חיל האוויר של ג'ורג'יה בשנים 1966–1972 וסיים את לימודיו הגבוהים באוניברסיטת ג'ורג'יה. הוא פתח סניף מקרקעין עבור חברת נורת'סייד רילטי (Northside Realty) ולאחר מכן היה נשיא החברה במשך 22 שנים. ב-1974 לא נבחר לבית הנבחרים של ג'ורג'יה אך התמודד מחדש ונבחר ב-1976. הוא היה חבר בית הנבחרים של ג'ורג'יה במשך שבע תקופות כהונה, ארבע מהן כמנהיג המיעוט. ב-1990 היה מועמד המפלגה הרפובליקנית לתפקיד מושל ג'ורג'יה אך הפסיד לסגן המושל הדמוקרטי, זל מילר. שנתיים אחר כך, נבחר לסנאט של ג'ורג'יה. הוא הוסיף להפסיד בבחירות המקדימות למועמדות הרפובליקנית לסנאט של ארצות הברית מטעם ג'ורג'יה.
לאחר שיושב ראש בית הנבחרים של ארצות הברית ונציג מחוז הקונגרס השישי של ג'ורג'יה שם ניוט גינגריץ', התפטר, אייזקסון התמודד בפברואר 1999 על מנת להחליף אותו וניצח בבחירות המיוחדות. הוא ניהל מסע בחירות לסנאט של ארצות הברית בנובמבר 2004 עם החלטתו של הסנאטור הדמוקרטי והשמרן המכהן זל מילר שלא להתמודד לבחירה מחדש. עם גיבוי של רוב הממסד הרפובליקני בג'ורג'יה, הוא זכה הן בבחירות המקדימות והן בבחירות הכלליות ברוב גדול. ב-2016 נבחר בפעם השלישית לסנאט. הוא הפך לסנאטור הבכיר כאשר סאקסבי צ'אמבליס פרש ב-2015. ב-31 בדצמבר 2019 פרש מהסנאט של ארצות הברית מסיבות בריאותיות ובמקומו נכנסה קלי לפלר.
הערות שוליים

↑  GEORGIA Johnny Isakson, באתר וושינגטון פוסט, 4 בנובמבר 2004
↑  GA Governor - R Primary, באתר Our Campaigns
↑  GA Governor, באתר Our Campaigns
↑  שלמה שמיר‏, סנאטורים בארה"ב במכתב לנשיא ברק אובמה: פיתרון שתי המדינות מסכן את ישראל, באתר וואלה, 21 במאי 2009
↑  חדשות nana10, מסתמן: ארה"ב תעניק סיוע חסר תקדים לישראל, באתר חדשות 13 (לשעבר ערוץ עשר), 23 במאי 2012
↑  אלכס רוג'רס, אריק בראדנר ועוד, Georgia Republican Sen. Johnny Isakson to resign at end of year, באתר CNN‏, 28 באוגוסט 2019 (באנגלית)
| --- | --- |
בקרת זהויות :  GND: 1248012976  ISNI: 0000 0000 7016 3025  LCCN: no2009124477  SNAC: w6nd0ncn  US Congress: I000055  VIAF: 96841384   WorldCat (עם VIAF): 96841384
אריק גלסנר

| --- | --- |

 לידה:  22 באוגוסט 1973 (בן 51) 
 מדינה:  ישראל 
 שפות היצירה:  עברית 
 פרסים והוקרה:  פרס ברנשטיין לביקורת הספרות (2007)
 http://arikglasner.wordpress.com
 
אריק גלסנר (נולד ב-22 באוגוסט 1973) הוא סופר, מבקר וחוקר ספרות ישראלי. חתן פרס ברנשטיין לביקורת הספרות לשנת 2007.